จนท. จับกุม เจ้าของร้านชาสนิมทุน พร้อม 2 น.ศ. สงสัยเกี่ยวข้องกิจกรรมของ กลุ่มแนวร่วมประชาธิปไตยใหม่
เจ้าหน้าที่ทหารตำรวจทั้งในและ นอกเครื่องแบบ บุกค้นร้านชาสนิมทุน จ.เชียงใหม่ ไร้หมายค้น พร้อมคุมตัวเจ้าของร้าน และ 2 น.ศ. อ้างสงสัยเกี่ยวข้องกับ กิจกรรมของกลุ่มแนวร่วมประชาธิปไตยใหม่29 มิ.ย. 2558 18.51 น. ผู้สื่อข่าวได้รับรายงานว่า ที่จังหวัดเชียงใหม่ นักศึกษา นักกิจกรรม 3 คน ถูกควบคุมตัว ที่ร้านชาสนิมทุน ไปยัง สถานีตำรวจภูธรภูพิงคราชนิเวศน์ โดยเจ้าหน้าที่ตำรวจ ทหาร ทั้งในและ นอกเครื่องแบบ โดยเจ้าหน้าที่ ตั้งข้อสงสัยว่ามีส่วนเกี่ยวข้องกับ กลุ่มแนวร่วมประชาธิปไตยใหม่ ที่ออกไปชูป้าย และอ่านจดหมายถึงเพื่อน 14 คน ซึ่งถูกฝากขังที่เรื่อนจำพิเศษกรุงเทพฯ ทั้งนี้ ผู้ควบคุมตัวประกอบด้วย 1.นันทชาติ หนูศรีแก้ว 2.ศศิเทพ ชัยชม 3.พงษ์สวัสดิ์ ขันธะขณะที่ รายงานว่า เมื่อเวลาประมาณ 17.00 น.ได้มีเจ้าหน้าที่ทหารและตำรวจหลายสิบนายบุกเข้าไปตรวจค้นยังร้านน้ำชาสนิมทุน บริเวณใกล้วัดร่ำเปิง โดยไม่มีหมายค้นความคืบหน้าล่าสุด รายงานว่า เวลาประมาณ 18.00 น. เจ้าหน้าที่ตำรวจเสร็จสิ้นการสอบสวนและลงบันทึกประจำวัน โดยไม่ได้ตั้งข้อกล่าวหาอะไร หรือพบข้อความที่เข้าข่ายผิด ม.112 ตามที่มีกล่าวถึงกันก่อนหน้านี้ ขณะนี้อยู่รอการตัดสินใจจากทางทหารว่าจะดำเนินการต่อไปอย่างไรทั้งนี้ ที่บริเวณ สถานีตำรวจภูธรภูพิงคราชนิเวศน์ มีนักศึกษาและประชาชนจำนวนหนึ่งที่ทราบข่าว เดินทางไปร่วมสังเกตการณ์ ติดตามความคืบหน้า หลายคนแสดงความแปลกใจที่เจ้าหน้าที่ความมั่นคงพยายามเชื่อมโยงกิจการของร้าน กับกิจกรรมทางการเมือง เนื่องจากโรงน้ำชาสนิมทุน เป็นร้านขายชาไทย ชาเขียว ชาพม่า ที่อาจมีการจัดกิจกรรมแสดงภาพถ่ายศิลปะ และพูดคุยเสวนาในสิ่งแวดล้อม แต่ก็ไม่ได้เป็นพื้นที่เคลื่อนไหวทางการเมืองเพื่อต่อต้านคสช.อย่างที่เจ้า หน้าที่พยายามเชื่อมโยงเวลาประมาณ 21.00 น. ผู้สื่อข่าวรายงานว่า ผู้ถูกควบคุมตัวทั้ง 3 คนได้รับการปล่อยตัวแล้ว โดยไม่มีการตั้งข้อกล่าวหา
เจ้าหน้าที่ทหารตำรวจทั้งในและ นอกเครื่องแบบ บุกค้นร้านชาสนิมทุน จ.เชียงใหม่ ไร้หมายค้น พร้อมคุมตัวเจ้าของร้าน และ 2 น.ศ. อ้างสงสัยเกี่ยวข้องกับ กิจกรรมของกลุ่มแนวร่วมประชาธิปไตยใหม่ 29 มิ.ย. 2558
ขบวนการประชาธิปไตยใหม่,ร้านชาสนิมทุน,เชียงใหม่